สวัสดีค่ะ วิวจาก Channel Point of View ค่ะ
กลับมาอีกครั้งนะคะ ในทุกวันพุธ ที่วิวจะนำเอา
บทละครเรื่องรามเกียรติ์ฉบับพระราชนิพนธ์ในพระบาทสมเด็จพระพุทธยอดฟ้าจุฬาโลกมหาราชเล่มนี้มาเล่าให้ทุกคนฟังค่ะ
ซึ่งขอบอกเลยนะคะว่าตอนนี้ในที่สุดหลังจากเราเวิ่นเว้อเรื่องไมยราพมานานแสนนานเนี่ย
ก็มาถึงจุดจบของไมยราพแล้วค่ะ
มาดูกันดีกว่าค่ะ ว่าไมยราพยักษ์ผู้ยิ่งใหญ่
ที่ทุกคนรู้สึกว่าเป็นยักษ์ที่เก่งมากๆ เนี่ยนะ
เขาจะมีจุดจบอะไรยังไงละมันแบบง่ายขนาดไหนนะคะ
ใช่ค่ะ ไมยราพตายง่ายมากนะคะทุกคน
โอเค ถ้าพร้อมกันแล้วนะคะ
อย่าลืมกดติดตามวิวให้ครบทุกช่องทางค่ะ
จะได้ไม่พลาดเวลาวิวออกคลิปวิดีโอใหม่ๆนะคะ
ไม่ว่าจะเป็นทาง ยูทูป เฟซบุ๊ก ทวิตเตอร์ อินตราแกรม
แต่ละช่องทางมีเนื้อหาที่แตกต่างกันไปนะคะ
ส่วนใครที่ติดตามช่อง Point of View มาจากคลิปอื่นๆ
แล้วยังไม่เคยติดตามซีรีส์รามเกียรติ์นะคะ อยากฟังตั้งแต่ตอนแรก
สามารถกดไปดูได้ ตรงนี้เลยค่ะ
วิวทำเป็นเพลย์ลิสต์ไว้ให้แล้วนะคะ
สามารถไล่ดูตอนแรกยาวๆ มาจนถึงตอนนี้ได้เลยค่ะ
ก็อาจจะใช้เวลานานนิดนึงนะ
ส่วนใครที่ไม่มีเวลามากขนาดนั้นนะคะ
อยากดูแค่คลิปเดียวตั้งแต่ต้นจนจบเรื่องเลย
ภายในแค่ 10 นาทีวิวก็เคยเล่าไว้แล้วเช่นกันค่ะ
สามารถกดไปดูได้ ตรงนี้เลยนะคะ
แต่จะต้องเป็นคนหูไวนิดนึงนะเพราะว่าพูดเร็วมาก
เอาจริงๆ ตอนนี้ก็พูดเร็วมากปะ
ช่างมันค่ะ เราเข้าเรื่องของเรากันดีกว่านะคะ
พร้อมที่จะไปฟังเรื่องราวที่ทั้งสนุกแล้วก็มีสาระกันรึยังคะ
ถ้าพร้อมกันแล้วก็ไปฟังกันเลยค่ะ
ความเดิมจากตอนที่แล้วนะคะ
ไมยราพลักพาตัวพระรามใช่ไหมคะ
เอาไปไว้ที่เมืองบาดาล
ตอนนี้หนุมานทหารเอก ในฐานะที่แบบเผลอหลับไป
ก็รู้สึกว่าจะต้องลงไปตามหาค่ะ
แน่นอนว่าหนุมานหักด่านอะไรต่างๆ
รวมไปถึงไปเจอกับ มัจฉานุ
ซึ่งเป็นลูกของตัวเองไปเรียบร้อยแล้วนะคะ
หักด่านไปจนถึงดงตาลหลังเมือง
ไปเจอพระรามโดนขังอยู่ในกรง
ก็สามารถช่วยพระรามออกมาได้เรียบร้อย
พร้อมกับไวยวิกนะคะ
หลานของไมยราพ
ที่ไมยราพเชื่อว่าจะต้อง
มีดวงแข็งมาแย่งบัลลังก์
ของฉันแน่ๆ
นะคะ ก็ช่วยทั้งสองคนออกมาค่ะ
แล้วก็เอาไปฝากเทวดานางฟ้าเอาไว้
ที่ภูเขาแห่งหนึ่งใกล้ๆกับเมือบาดาลนะคะ
แน่นอนนะคะว่าจริงๆช่วยพระรามออกมาแล้วเนี่ย
สามารถพาพระรามเนี่ยกลับทัพได้ เรียบร้อยก็ไม่มีไรเกิดขึ้นค่ะ
แต่ในฐานะหนุมานทหารเอก
หนุมานรู้สึกว่า ไม่ได้
ฉันจะพาพระรามกลับไปเดี๋ยวนี้ มันหยามกันเกินไป
คืออยู่ดีๆ ก็บุกมากลางกองทัพของฉัน
วางยาสลบทุกคน
บุกเข้าไปจับแม่ทัพมาแล้วก็มาขังไว้ โอ้โห้
แล้วแบบเตรียมจะต้มกินตรงนี้
ไมยราพฉันปล่อยแกไว้ไม่ได้แล้วนะ
ดังนั้นหนุมานก็เลยคิดว่าฉันจะต้องฆ่าไมยราพทิ้ง
หลังจากที่ฝากพระรามไว้กับเทวดานางฟ้าดีสีตีเป่า
ขับกล่อมให้นอนหลับสบายนะคะ
หนุมานก็เลยพุ่งเข้าไปที่เมืองบาดาลค่ะ
บุกเข้าไปถึงเมืองบาดาลนะคะ ก็ไม่รอช้าอย่างแรกเลย เปิดตัวยิ่งใหญ่อลังการมาก
หนุมานกระโดดถีบหน้าต่างห้องไมยราพเลยค่ะ ปั่ก!
นึกสภาพไมยราพนั่งชิลล์อยู่ในห้อง อาจจะมีแบบนั่งมีพัดนิดนึง
อ่า มีความสุข เดี๋ยวพรุ่งนี้ฉันจะต้มพระรามกินนะคะ
อยู่ดีๆ หนุมานกระโดดถีบหน้าต่างเข้ามา
ปึ้ง แล้วก็แบบด่าทันทีเลยประมาณว่า
ไมยราพ แกนี่มันไม่ใช่ลูกผู้ชายเลย แกกล้าดียังไงมาลักพาตัวพระราม
ทำตัวได้ไม่สมกับเป็นชายชาติทหารเลย ทำไมไม่ยกทัพมารบกัน
นี่อยู่ดีๆ ก็มาลักพาตัว ว้าย แบบอื้อหื้อ กลัวพวกฉันละสิ
แน่นอนนะคะ ว่าหนุมานด่าไปขนาดนี้ไมยราพจะโกรธไหม
ไมยราพก็ต้องโกรธนะคะ ก็มีการด่ากลับกันต่างๆ นานา ด่าไปด่ามา ด่าๆๆๆ
ด่ากันไปด่ากันมา แน่นอนว่า สู้กันค่ะ
หนุมานกับไมยราพนี่ก็สู้กันใหญ่โตกลางท้องพระโรงนะคะ มีการเตะต่อยถีบ เอาอาวุธออกมานู่นนี่นั่น
ซึ่งทั้งสองฝ่ายนี่ก็มีการชักอาวุธต่างๆ ออกมามากมาย
ไมยราพก็แบบเดี๋ยวหยิบพระขรรค์เดี๋ยวหยิบง้าวเดี๋ยวหยิบหอก หยิบนู่นหยิบนี่หยิบอาวุธขึ้นมา
ปรากฏว่าหยิบอะไรขึ้นมาหนุมานก็จับมาหักทิ้ง
อาวุธไมยราพนี่พังพินาศเรียบไปหมดเลยนะคะ
ซึ่งหลังจากสู้กันเป็นเวลายาวนานเนี่ย
ไมยราพก็เห็นว่า เฮ้ย ไม่ได้การละ หนุมานมันเก่งเกินไป
คือสู้ยังไงก็ไม่ชนะสักที
สงสัยฉันจะต้องใช้อุบายแล้วแหละ
ทำยังไงก็ได้ให้หนุมานมันยอมแพ้ฉัน
ขณะที่กำลังสู้ๆ กันอยู่นะคะ ไมยราพก็เลยแบบ
หยุดๆๆ หนุมานหยุดก่อน ขอเวลานอกๆๆๆ ขอเวลานอกก่อน
คืองี้หนุมาน ข้าคิดว่าเราสองคนเนี่ยสู้กันมาตั้งนานแล้ว
จริงๆ จะบอกว่า 2 คน ก็ไม่ได้ป่าว 1 ยักษ์กับ 1 ลิง ช่างลักษณนามมันไปก่อนนะ
คือเราสองคนเนี่ยนะหนุมาน สู้กันมาตั้งนานแล้วไม่รู้ผลแพ้ชนะสักที
ข้าคิดว่าถ้าสู้กันไปแบบนี้เหนื่อยเปล่านะ
ข้าว่าเรามาหาเกมเล่นกันเอาไหม แล้วเดี๋ยวเราจะได้รู้กันเลยว่า ใครชนะใครแพ้
คืองงี้ เห็นนอกเมืองนั่นปะ มันมีป่าดงตาลอยู่อะ ข้าว่าเรานะ ผลัดกันคนละที เอาต้นตาลเนี่ย
ต้นตาลต้นสูงๆ เนี่ยนะคะ ใครไม่เคยเห็นต้นตาล ต้นตาลหน้าตาคล้ายๆ ต้นมะพร้าวอะนะ
แต่จะสูงๆ นิดนึง
เอาต้นตาลเนี่ยนะ มา 3 ต้น บิดรวมกัน บิดๆๆ ให้มันเป็นกระบอง
ซึ่งก็ไม่รู้ว่าบิดได้ไง คือต้นตาลมันก็เหมือนต้นมะพร้าวมันก็แข็งอะ บิดมันก็หักสิ
ไม้อ่อนดัดง่าย ไม้แก่ดัดยาก ไม่เคยได้ยินเหรอ แต่ช่างมันเถอะ
เอาเป็นว่าในที่นี้นะคะ มันบิดได้นะคะ
ไมยราพเนี่ย บอกว่าเอาต้นตาล 3 ต้นเนี่ยมาบิดรวมกัน ปึ๊ดๆๆ ให้มันเป็นพระบองอันเดียว ก็คือเป็นกระบองตาลขนาดมหึมา
นึกสภาพต้นตาลก็น่าจะต้นประมาณอย่างงี้
นะ
บิดรวมกัน 3 อันก็น่าจะได้กระบองแบบ บึ้ม อันใหญ่ๆ ใช่ไหม
ผลัดกันคนละทีนะ
ตอนที่ข้าถือกระบองให้เจ้าอะนอนคว่ำอยู่ที่พื้น แล้วให้ข้าเนี่ยเอาไม้กระบองตีตูดเจ้า 3 ที
ปั่ก ปั่ก ปั่ก
ถ้าสมมติว่ารอดนี่ อีกฝ่ายก็ได้โอกาส เอาทำกระบองตาลเหมือนกันแล้วก็มาตีอีกฝ่ายหนึ่งบ้าง
ใครตายคนนั้นแพ้
มันยุติธรรมตรงไหนใช่ปะ
คือแบบกฎประหลาดมากนะคะ แต่หนุมานเนี่ยก็รู้ หนุมานก็แบบ
อู้ กลัวแพ้ละสิ ไม่เป็นไรหรอก ข้าเก่งอยู่แล้ว
ได้ กระบองตาลก็กระบองตาล ปะ โอเค ดีล
ตกลงเล่นด้วยนะคะ
ซึ่งไมยราพยังโกงไม่พอค่ะ ไมยราพกบอกหนุมานอีกว่า
ในฐานะที่ข้าเป็นเจ้าภาพ ข้าจะเริ่มมตีก่อนแล้วกัน ให้เจ้าลงไปนอนคว่ำเดี๋ยวนี้
น่ะหนุมานก็มีความตอบกลับนะคะ ประมาณว่า
มีที่ไหนเป็นคนชวนเล่นแล้วขอเล่นก่อนอีก
ปกติเนี่ย ตามมารยาทการเล่นเกมอันดีงานเนี่ยนะ
ใครที่จะต้องเป็นคนชวนเนี่ย ก็จะต้องเป็นคนโดนก่อนไม่ใช่เหรอ
ไม่เป็นไร ข้าเก่ง ได้ มานี่มาเดี๋ยวข้านอนโก้งโค้งให้ตีเลย
ว่าแล้วนะคะ หนุมานก็ลงไปนอนคว่ำที่พื้น แล้วก็โก้งโค้งเอาก้นขึ้นมาเตรียมให้ไมยราพตีนะคะ
ไมยราพก็กระหยิ่มยิ้มย้องประมาณว่า ตายแน่ หนุมานนะจ๊ะ
ไมยราพก็ไปเอาต้นตาลมา 3 ต้นค่ะ มัดรวมกัน บิดๆๆ
เตรียมหวดเต็มแรง นึกสภาพเหมือนเล่น เบสบอลอะ
มามา หนุมานเสร็จแน่
ว่าแล้วไมยราพก็ง้างเต็มที่ค่ะ แล้วก็ตีเข้าไป
ปั่ก 3 ทีด้วยกัน
ตีลงไปหนุมานนี่ถึงขั้นจมดินเลยนะคะ
ก็จมปั่กๆๆ ลงไป
ไมยราพก็สะใจค่ะ ประมาณว่า ฉันน่าจะชนะแล้วแหละ
แต่ไมยราพไม่รู้นะคะ ว่าหนุมานเก่งกว่านั้นค่ะ
ปรากฏว่าหนุมานผุดขึ้นมาจากหลุมนะคะ อยู่ดีๆ ก็ลุกขึ้นมา
อะไมยราพ เสียใจด้วยนะ ข้าไม่ตาย
ได้เวลาที่ข้าจะต้องตีเจ้าแล้ว ไปนอนคว่ำโก้งโค้งมาเดี๋ยวนี้ เดี๋ยวข้าจะจัดการให้
ไมยราพนะคะ ก็ต้องตามกฎอะนะ ก็สัญญาไว้แล้ว ก็เลยไปนอนคว่ำค่ะ
ฝั่งหนุมานก็เหมือนกัน ไปทำกระบองตาลมาบิดๆๆ แล้วก็ง้างเต็มที่นะคะ ฟาดไมยราพลงไป
ปั่ก ปั่ก ปั่ก
ปรากฏว่าตัวไมยราพค่ะ ขาดเป็นชิ้นๆ แบบ
ขาดทั้งตัวเลยนะคะ หนุมานก็แบบ
อะ ในที่สุดฉันก็ชนะแล้ว
แต่ จำได้ไมตอนที่เราเล่าเรื่องไมยราพ ไปเมื่อนานแสนนานมาแล้ว
ไมยราพไม่ตายค่ะ เพราะว่า
ตัวร่างกายไมยราพ ที่แบบขาดเป็นชิ้นๆ เนี่ย แต่ละชิ้นอยู่ดีๆ มันก็แบบพุ่งกลับเข้ามาที่ร่างเดิม
ติดกันกลายเป็นร่างไมยราพใหม่เหมือนเดิมนะคะ
ทำให้หนุมานตกใจมาก หนุมานทำอะไรไม่ถูกก็เลย เอาเท้าเนี่ยเหยียบอกไมยราพไว้
ปึ๊ก แล้วก็ตะโกนถามพิรากวนค่ะ ประมาณว่า
เฮ้ย ยายๆ พิรากวน เกิดอะไรขึ้นทำไมมันไม่ตายอะ เนี่ยตัวขาดเป็นชิ้นๆ ละมันกลับมาติดกันเหมือนเดิมเลยอะ
ฆ่ายังไงเนี่ย
พิรากวนนะคะ ซึ่งเป็นพี่สาวไมยราพ
ก็ตอบไปอย่างจริงใจเลยค่ะ ประมาณว่า
อ๋อ หนุมาน ไอ้เนี่ยมันถอดหัวใจนะ แปลงร่างเป็นแมลงภู่อะ บินอยู่บนภูเขา
ก็ถ้าไม่ได้ขยี้หัวใจนั่นนะ มันก็ไม่ตายหรอก
หนุมานนะคะ ได้ยินอย่างนั้นก็แบบ
โอเค ดีล ถอดหัวใจใช่ไหม ถอดหัวใจก็ถอดหัวใจ
ว่าแล้วนะคะ หนุมานก็ขยายร่างตัวเองใหญ่มากค่ะ ใหญ่ขึ้นมา
ขาข้างหนึ่งยังเหยียบอกไมยราพอยู่
ขาอีกข้าง ก้าวข้ามไปที่ภูเขาๆ นั้นนะคะ เอามือเนี่ยไป ค้นหาแมลงที่เป็นหัวใจไมยราพทั้งเขาเลย
ซึ่งก็ไม่รู้ว่าตัวใหญ่ขนาดนั้น ค้นหาแมลงตัวจึ่งหนึ่งในเขาได้ยังไงนะคะ
อย่างไรก็ดี หนุมานก็ค้นเจอนะคะ แล้วก็หยิบแมลงขึ้นมา
แล้วก็ก้มลงไปพูดกับไมยราพว่า
สวัสดีไมยราพ นี่หัวใจเจ้าใช่ไหม ข้าว่าใช่นะ
แหม่ บ๊าย บาย นะจ๊ะ ไมยราพได้เวลาตายของเจ้าแล้ว
ว่าแล้วนะคะ หนุมานก็ขยี้แมลงตัวนั้นทิ้งนะคะ ขยี้ๆๆ
ทำให้ไมยราพขาดใจตายตรงนั้นเลยค่ะ
หลังจากที่ฆ่าไมยราพเสร็จนะคะ
หนุมานผู้ไม่รู้ว่าเอาอำนาจ เอาสิทธิ์จากไหนมานะคะ ก็จัดการแต่งตั้งให้ไวยวิกนี่นะคะที่โดนขังอยู่พร้อมพระราม
ขึ้นมาเป็นกษัตริย์แทน(ไมยราพ) ค่ะ
ส่วนพระรามเนี่ยนะคะ หนุมานก็อุ้มพาขึ้นจากบาดาลค่ะ กลับไปที่กองทัพเหมือนเดิม
แล้วก็ไปวางไว้บนเตียงที่เดิมเป๊ะเลยนะคะ
ซึ่งเผอิญว่าไมยราพตายแล้วเนี่ย
ยาสลบอะไรต่างๆ ที่ไมยราพเสกไว้เนี่ย ก็ค่อยๆ คลายจากตัวพระราม พระรามก็เลยงัวเงียๆ ตื่นขึ้นมา แล้วก็แบบ
อ่าว เช้าแล้วเหรอ พอดีตอนที่ขึ้นไปเนี่ยเช้าพอดี
แหม่ พ้นเคราะห์สักทีเนาะ
ไหนพิเภก ไหนบอกว่าไมยราพจะมาจับตัวข้าไปไง ไม่เห็นมีอะไรเกิดขึ้น ชิลล์เนาะๆๆ
น่ะ
ยังจะมีหน้ามาชิลล์อีกนะคะ คือตัวเองเนี่ยนอนหลับมา 3 ตอนรวดนะคะ
ปล่อยให้คนอื่นปกป้องนะคะ คนอื่นก็บอกว่า
ท่าน คือไมยราพมันมาจริงๆ สะกดทัพไปแล้ว แล้วก็จับท่านไปขังเมืองบาดาลตั้งนานเนี่ย รู้ตัวบ้างไหม
ซึ่งพระรามเนี่ยนะ ตอนแรกก็มีการเถียงอีกนะ ประมาณว่า
ไม่เห็นจริงเลย ข้าก็หลับสบายไม่เห็นมีอะไรเกิดขึ้น
ซึ่งทำให้ทุกคนต้องเล่าให้ฟังค่ะ ว่าแบบ เอ้ย ไมยราพ มันสะกดทัพไปจริงๆ แล้วทุกคนก็หลับ แล้วพระรามเนี่ย
เกือบโดนไปต้มกินแล้วนะ
โชคดีที่หนุมานเนี่ย หักด่านลงไปแล้วไปช่วยขึ้นมาได้
ทำให้พระรามนะคะ งงมาก พระรามแบบ อ้าวเหรอ จริงเหรอ นี่ข้าหลับเพลินขนาดนั้นเลยเหรอ
เออ ไม่รู้เรื่องเลยเนาะ เออยังไงก็ตาม เออหนุมานเก่งมากนะ เอาแหวนไปวงหนึ่งแล้วกัน
ว่าแล้วนะคะ พระรามก็ให้แหวนหนุมานไปค่ะ ทำให้เรื่องราวของศึกไมยราพเนี่ยจบลงแต่เพียงเท่านี้นะคะ
เป็นไง มีความงงไหม ทำให้ไมยราพเนี่ยนะคะ ก็ตายไปอย่าง
เออ ไม่รู้เหมือนกันว่าตายไปอย่างอะไรนะคะ
คือถ้าจริงๆ ถ้าทศกัณฐ์เก็บไมยราพไว้ยกทัพ อาจจะสร้าง ความเสียหายให้กองทัพพระรามได้ใหญ่โตกว่านี้นะคะ
อย่างไรก็ตามคิดว่าคลิปวีดีโอนี้ยาวพอสมควรแล้วค่ะ
วันนี้ตัดจบแต่เพียงเท่านี้ก่อนดีกว่า เดียวเราไปดูตอนหน้าว่า
หลังจากไมยราพตายไปแล้ว ทศกัณฐ์จะแก้ปัญหานี้ยังไง หลังจากความพ่ายแพ้แบบติดๆๆๆ กันหลาย ๆ รอบนะคะ
ถ้าใครชื่นชอบวีดีโอนี้นะคะ อย่าลืม
กด like เป็นกำลังใจ แล้วก็กด share เพื่อชวนเพื่อนๆ มาดูด้วยกันนะคะ
วันนี้ลาไปก่อนค่ะ
บ๊าย บาย สวัสดีค่ะ
เป็นยังไงค่ะ เรื่องราวของศึกไมยราพ อาจจะเวิ่นเว้อต่อเนื่องยาวนานมาหลายคลิปนิดนึงนะ
แต่ก็ถือว่าเป็นตอนหนึ่งที่นิยมเอามาเล่นโขน แล้วก็เป็นตอนเด่นตอนหนึ่งของรามเกียรติ์นะคะ
รู้กันไหมว่าจริงๆ แล้วมันอยู่ต้นเรื่องขนาดนี้แบบ ต้นศึกลงกาขนาดเนี่ย มันไม่ได้อยู่ตอนท้ายๆ เลยนะ
ไมยราพนี่เป็นเหมือนตัวบอส ตัวแรกๆ ที่ออกเลยนะคะ
ก็นั่นแหละค่ะ เดี๋ยวเราไปดูกันดีกว่าว่า
หลังจากนี้จะมีศึกใหญ่เป็นยักษ์ตัวไหนต่อไปนะคะ
วันนี้ลาไปก่อนค่ะ บ๊าย บาย สวัสดีค่ะ